નવસારી નગરપાલિકામાં આગામી અઢી વર્ષ માટે કમિટીની રચના કરવા માટે શુક્રવારે ખાસ સામાન્ય સભા મળી હતી. બેઠકમાં કુલ 16 કમિટીઓની રચના કરવાનું કામ હતું. આ કમિટીઓ થકી જ પાલિકાના કરોડો રૂપિયાનો વહેવાર થાય છે. છેલ્લા કેટલાક દિવસોથી ભાજપમાં કમિટીઓની ચેરમેનશીપ માટે ભારે ગડમથલ ચાલી રહી હતી. જે કમિટીઓમાં મોટુ બજેટ ફાળવાય છે એ પબ્લિક વર્કસ (બાંધકામ) કમિટી જયંતિ ગોપાણીને જ અપાશે કે અન્યને તે પર સૌની નજર હતી.